2023-2024 оқу жылындағы тәлімгерлік жұмыс

Е С Е Б І

 Кемалова Аружан 2023-2024 оқу жылынан бастап №39 қазақ орта жалпы білім беру мектебіне ағылшын тілі пәні мұғалімі ретінде жұмысқа орналасты.

Жас маман Кемалова Аружан, Абылайхан атындағы Қазақ халықаралық қатынастар және әлем тілдері университетін тәмамдаған.

Тәлімгерліктің басты мақсаты жас маманның табысты бейімделуі үшін әдістемелік көмек көрсетіп,жағдай жасау, біліктілік қызметін сәтті пайдалану үшін кәсіптік білімі мен дағдыларын қалыптастыру болғандықтан,осы бағытта көптеген жұмыстар жасалды.

Алдымен жұмыста пайдаланатын нормативтік-құқықтық құжаттармен таныстыру жұмыстары жасалды:2023-2024 оқу жылына арналған әдістемелік нұсқау хат және Қазақстан Республикасының «Білім» туралы, Қазақстан Республикасының "Қазақстан Республикасындағы баланың құқықтары туралы" заңы,мұғалім құзырлылығы жайлы, Қазақстан Республикасының "Тiл туралы" Заңы, «Педагог мәртебесі» туралы Қазақстан Республикасының заңы,27.12.2019ж. Қараша,желтоқсан айларында мектеп құжаттамасымен таныстыру жұмыстары:мектептің ішкі тәртіп ережесі, мұғалімінің лауазымдық міндеті,міндетті құжаттарды ресімдеу және толтыру, мектептегі кезекшілік,түрлі қоғамдық іс-шараларға қатынасу тәртібі,BilimСlass,Akt.e-portfolio порталымен жұмыс жасау,тоқсан соңында және оқу жылы аяқталған соң жасалатын жұмыстармен таныстыру жүргізілді.

 Алғашқы күннен бастап жұмыс бағдарламаларын,сабақ жоспарларын жасау және іске асыру бойынша көмек берілді.Оқу бағдарламасының құрылымы,бағдарламаға сүйеніп күнтізбелік жоспарды құруды үйрету,үлгілік оқу жоспары,түсінік хат мазмұнымен танысу, тоқсан барысындағы БЖБ,тоқсан аяғындағы ТЖБ құрастыру,тексеру жұмыстары қарастырылды. «ҚМЖ құру арқылы табысты сабаққа қол жеткізу»,«Қалыптастырушы бағалау:тиімді кері байланыс берудің жолдары»,«Сабақ берудің тиімді әдіс-тәсілдерін қолдану - жоғары сапаға қолжеткізу», «Сабақта АКТ құралдарын тиімді қолдану арқылы уақытты ұтымдыпайдалану» тақырыптарында жеке кәсіби әңгіме жүргізілді.

Жас маман өздігінен де мектеп, қала,облыс көлеміндегі онлайн сабақтарға, семинарларға,шебер-кластарға қатысып отырды.

Оқу процесін ұйымдастыруға қажетті әдістемелік көмек әрдайым көрсетіліп отырды.Сабақ түрлері және оның құрылымы, сабақ үстінде оқушылар қызметін ұйымдастыру жолдары,сабақ барысында әр түрлі деңгейдегі оқушылармен жұмыс жүргізу жолдары,сабақты талдау әдістері мен түрлері, интерактивтік әдістер және оларды оқу- тәрбие үрдісіне енгізу жолдары, сабақта қолданылатын тиімді әдіс-тәсілдер, сабақ кезеңдерін ұтымды ұйымдастыру ,әр түрлі ситуациялық жағдайлардан шығу жолдары қарастырылды.Сондай ақ дәстүрлі емес сабақтарды өткізу жолдары,сабақтағы тиімді кері байланыс, видеосабақтарды, әр түрлі ресурс түрлерін тиімді қолдана білу, сабақтан тыс шара өткізу жолдары да талданды.

Болжау жұмыстарын жасауға және талдауға көмек беруде тоқсан сайын әдістемелік бірлестік жетекшісіне өткізуге тиісті құжат (білім сапасы),жалпыға бірдей білім берудегі жаңалықтармен таныс болу,ғылыми басылымдарға мақала жолдау талаптары, сабақты талдау диагностикалық картасы,дарынды оқушылардың жұмысын ұйымдастыру жолдары, инновациялық қызмет, нәтижеге бағытталған білім беру және тәрбиелеу талаптары жайлы түсінік жұмыстары жүргізілді.

Оқу жылы барысында әр ай сайын жас маманның сабақтарына қатынасып,талдау жұмыстары жүргізіліп отырды. Жыл бойы жүргізілген тәлімгерлік жұмыстар нәтижесінде жас маман бірнеше пәндік сайыстарға,семинарларға, олимпиадаларға қатынасты және де оқушыларын да қатыстырды.

- Диплом 2 орын. Жоғары оқу орындары мен колледждер мұғалімдерге арналған “Pedolimp” атты III Республикалық пәндік педагогикалық олимпиадасында ІІ орын иеленді;

- Сертификат. Жоғары оқу орындары мен колледждер мұғалімдерге арналған “Pedolimp” атты III Республикалық пәндік педагогикалық олимпиадасына қатысып, кәсіби түрде белсенділік танытқаны үшін берілді

- Сертификат. «Назарбаев Зияткерлік мектептері» ДББҰ Педагогикалық шеберлік орталығы өткізген «Сабақта тиімді жоспарлау» тақырыбындағы 8 академиялық сағат көлеміндегі семинарға қатысты.

- Сертификат. Mastermind “English in Early childhood: Context and Communication”

- Сертификат. “Отбасы тәрбиесіндегі әке ролі:ғылымдар тоғысында зерделеу” халықаралық электронды ғылымиконференциясына қатысты

- Сертификат. Республикалық Daryn.online білім беру платформасы ұйымдастырған “Біілм беру ұйымдарын инклюзивті оқыту” (80 сағаттық) курсын сәтті аяқтады.

- Сертификат. Ағылшын тілі пәні бойынша жас мамандарға арналған “To develop effective reading,speaking,writing and listening skills” облыстық семинар-практикум қатысты.

- Сертификат. “Modern lesson resourcer in learning English as a language ” тақырыбында облыстық семинарға қатысты

- Диплом. “Modern lesson resourcer in learning English as a language ” тақырыбында облыстық семинар аясында өткен педагогикалық олимпиадасының ІІ дәрежелі жеңімпазы.

- Диплом. Ағылшын тілі пәні мұғалімдеріне арналған "Педстарт" қашықтықтан олимпиадасының І дәрежелі жеңімпазы

- Сертификат. “Building creative and research capacity of students” тақырыбында American Corner Aktobe және Қ.Жұбанов университеті бірлестігінде ұйымдастырылған 72 сағаттық офлайн курсқа қатысты.

- Алғыс хат. Дарынды оқушылармен жұмыс жасағаны үшін мектепішілік алғыс хатпен марапатталды.

Кемалова Аружанның сабақ беретін кластар бойынша 2023-2024 оқу жылы білім сапасының мониторингі

|  |  |  |  |  |
| --- | --- | --- | --- | --- |
| Р.с | класс | пән | 1-жартыжылдық | 2-жартыжылдық |
| сапа | үлгерім |  | сапа | үлгерім |         |
| 1 | 3 «А» | ағылшын тілі |  54 % | 100% | 62% | 100% |
| 2 | 3 «Ә»  | ағылшын тілі | 77% | 100% | 75% | 100% |
| 3 |  3«Б» | ағылшын тілі | 70% | 100% | 43% | 100% |
| 4 | 3 «В» | ағылшын тілі | 81% | 100% | 92% | 100% |
| 5 | 5 «Ә» | ағылшын тілі | 54% | 100% | 58% | 100% |
| 6 |  5«В» | ағылшын тілі | 58% | 100% | 67% | 100% |
| 7 |  6«В» | ағылшын тілі | 65% | 100% | 58% | 100% |

Әр тоқсан сайын білім сапасы талданып,өзгерістердің себептері анықталып отырды.

 Оқу-тәрбие жұмысындағы нәтижеліліктің басты белгілері мұғалімнің жеке басының білімділігі, шеберлігі, өмір танымы, өз

 пәніне шәкірттерін иландырып қызықтыра білуінде. Ең бірінші, мұғалім өз пәнін сүйетін, терең білімді, шығармашылықпен жұмыс істейтін, ізденгіш, әдіскер, шебер болуы керек. Оның үстіне өз пәнін талдай алатын теориялық білімі мол, сауатты болуы шарт.Бұл тұрғыда Аружан өз пәнін теориялық тұрғыда жете меңгерген,ізденімпаз жас маман.

 Оқушылардың жеке басын танып, зерттеу арқылы сабақ үстінде оларды мадақтап, қолдап, көмек беріп және сол сияқты сабаққа үнемі қатысып отыруын ескеруі жас маманның шеберлігін көрсетеді.

 Шәкіртермен қарым-қатынас жоғары мәдениеттілікті талап етіледі. Мұғалім шәкіртімен терезесі тең адамдай сөйлесіп, оларды өз ойларын қысылмай-қымсынбай айтуға, пікірін еркін, ашық айтуға тәрбиелеп отыруы керек. Оқушы мұғалім қойған талапты зорлықпен емес, саналылықпен орындасын,сонда ғана оқу да, тәрбие де арнасына түседі.Бұл жағдайда да Аружан шеберлігін көрсетіп жүр.

 Кемалова Аружан ұжымдағы әріптестерімен жақсы қарым-қатынаста.Оқу жылы бойы өзін әрдайым жақсы мінез- қылықтарымен,еңбекқорлығымен, жинақылығымен көрсете білді.Сабақтан тыс уақыттарда мектептегі қоғамдық іс-шаралардың бел ортасында жүреді.

 Қорытындылай келе Кемалова Аружан болашақта білімі мен білігін ұштастыра отырып,оқушыларға заман талабына сай ғылым негіздерін қалыптастыра алатын педагог болады деп сеніммен айта аламын

Педагог-тәлімгер ,ағылшын тілі пәні мұғалімі,

педагог-зерттеуші Аленова А